CELEX: 62010CN0533
Language: sl
Date: 2010-11-17 00:00:00
Title: Zadeva C-533/10: Predlog za sprejetje predhodne odločbe, ki ga je 17. novembra 2010 vložilo Tribunal d'instance de Roubaix (Francija) – CIVAD SA proti Receveur des douanes de Roubaix, Directeur régional des douanes et droits indirects de Lille, Administration des douanes

29.1.2011   
            
            
               SL
            
            
               Uradni list Evropske unije
            
            
               C 30/23
            
         Predlog za sprejetje predhodne odločbe, ki ga je 17. novembra 2010 vložilo Tribunal d'instance de Roubaix (Francija) – CIVAD SA proti Receveur des douanes de Roubaix, Directeur régional des douanes et droits indirects de Lille, Administration des douanes
   (Zadeva C-533/10)
   ()
   2011/C 30/38
   Jezik postopka: francoščina
   
      Predložitveno sodišče
   
   Tribunal d'instance de Roubaix
   
      Stranke v postopku v glavni stvari
   
   
      Tožeča stranka: CIVAD SA
   
      Tožene stranke: Receveur des douanes de Roubaix, Directeur régional des douanes et droits indirects de Lille, Administration des douanes
   
      Vprašanji za predhodno odločanje
   
   
               1.
            
            
               Ali pomeni nezakonitost uredbe Skupnosti, proti kateri gospodarski subjekt niti dejansko niti pravno ne more vložiti individualne ničnostne tožbe, zanj višjo silo, ki mu dovoljuje prekoračitev roka iz člena 236(2), [drugi pododstavek,] carinskega zakonika Skupnosti (1)?
            
         
               2.
            
            
               Če je odgovor na prvo vprašanje nikalen, ali določbe člena 236[(2), tretji pododstavek], carinskega zakonika Skupnosti, carinskim organom nalagajo, da po uradni dolžnosti vrnejo protidampinške dajatve, kadar je bilo z izpodbijanjem zakonitosti njihovega plačila s strani države članice Svetovne trgovinske organizacije (STO) ugotovljeno, da so nezakonite:
               
                           1.
                        
                        
                           od prvega sporočila zadevne države, ki izpodbija zakonitost protidampinške uredbe;
                        
                     
                           2.
                        
                        
                           od poročila posebne skupine, ki je ugotovila nezakonitost protidampinške uredbe;
                        
                     
                           3.
                        
                        
                           od poročila pritožbenega organa STO, zaradi katerega je Evropska skupnost priznala nezakonitost protidampinške uredbe?
                        
                     
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, str. 1).